Με βάση **το ιστορικό παράθεμα** και αξιοποιώντας τις **ιστορικές σας γνώσεις** να αναφερθείτε στο **βασικό σκοπό** και **τις επιδιώξεις της πόλης – κράτους**.

Σκοπός, λοιπόν, της πόλης είναι το ζειν καλώς και όλα αυτά υπάρχουν για την επιτυχία του τελικού στόχου. Πόλη, λοιπόν, είναι η ένωση συγγενικών ομάδων και κοινοτήτων με σκοπό την επιτυχία μιας τέλειας και αυτάρκους ζωής. Τούτο είναι, όπως είπαμε η ευτυχισμένη και ενάρετη ζωή. Επομένως, πρέπει να

θέσουμε ότι η πολιτική κοινωνία είναι προς χάριν των καλών πράξεων των πολιτών και όχι μόνο για τη συμβίωσή τους.

Αριστοτέλης, Πολιτικά 1280b 32-45' 1281a 1-4.

5ο βήμα

*Σύμφωνα με την ιστορική πηγή / Σύμφωνα με τον Αριστοτέλη και τις πληροφορίες*

*που αντλούμε από το απόσπασμα από το έργο του Πολιτικά* η πόλη –κράτος

αποτελεί την ένωση ομάδων με συγγενικούς δεσμούς και κοινοτήτων που

δημιουργήθηκε σε πρώτο επίπεδο για να εξυπηρετήσει τις ανάγκες επιβίωσης των μελών της αλλά ο βασικός σκοπός της δεν περιορίζεται μόνο σε αυτόν το ρόλο.

Δημιουργήθηκε για να πετύχει ευ ζην, δηλαδή για να διασφαλίσει μία τέλεια και

αυτάρκη ζωή που θα οδηγήσει στην ευτυχία και την αρετή όλους τους πολίτες.

Άλλωστε *σύμφωνα με τις ιστορικές μας γνώσεις*, η πόλη λειτουργούσε στο πλαίσιο τριών βασικών επιδιώξεων που παράλληλα αποτελούσαν και προϋποθέσεις ύπαρξης της πόλης-κράτους: την ελευθερία, την αυτονομία και την αυτάρκεια. Οι πολίτες δηλαδή αγωνίζονταν για την ανεξαρτησία τους υπερασπίζοντας την ελευθερία της πόλης, συνέβαλλαν στη διακυβέρνηση με νόμους που οι ίδιοι είχαν θεσπίσει για να επιτύχουν την αυτονομία της και συμμετείχαν στην παραγωγή για να καλύψουν τις ανάγκες τους και να ενισχύσουν την αυτάρκεια της πόλης τους.